ཕྱི་ལོ་༢༠༡༢ཟླ་༡༢ཚེས་༡༠དང་༡༡ཏེ་ཉིན་གཉིས་ཀྱི་རིང་རྒྱལ་སྤྱིའི་བོན་གྱི་རིག་གཞུང་བགྲོ་གླེང་ཚོགས་འདུ་ཐེངས་གསུམ་པ་དེ་བལ་ཡུལ་བོན་དགོན་༧དཔལ་ལྡན་ཁྲི་བརྟན་ནོར་བུའི་རྩེར་འཚོགས་ཡོད་པའི་གནས་བསྡུས།དེ་ཡང་དཔལ་ལྡན་ཁྲི་བརྟན་ནོར་བུ་རྩེ་དབུ་བརྙེས་ནས་མི་ལོ་ཉེར་ལྔ་འཁོར་བའི་རྟེན་འབྲེལ་མཛད་སྒོ་དང་སྟབས་བསྟུན་ནས་རྒྱལ་ཕྱི་ནང་ཀུན་ནས་ཆེད་དུ་ཕེབས་པའི་མཁས་དབང་དང་ཞིབ་འཇུག་པ་གྲགས་ཅན་མང་པོ་གདན་ཞུ་ཞུས་ཡོད་པ་ལྟར།རྒྱལ་སྤྱིའི་བོད་རིག་པའི་གྲོས་ཚོགས་ཀྱི་ཚོགས་གཙོ་ཟུར་པ་ཧྥ་རན་སི་རྒྱལ་ཁབ་ཚན་རིག་ཁང་གི་ཞིབ་འཇུག་པ་བོད་རིག་པའི་མཁས་དབང་ཆེན་མོ་སྐུ་ཞབས་མཁར་རྨེའུ་བསམ་གཏན་རྒྱལ་མཚན་ལགས་དང་།རྒྱལ་སྤྱིའི་བོད་རིག་པའི་གྲོས་ཚོགས་ཀྱི་ཚོགས་གཙོ་ལས་ཐོགས་པ་དབྱིན་ཇིའི་ཨག་སི་ཧྥོར་སློབ་གྲྭ་ཆེན་མོའི་དགེ་རྒན་ཆེན་མོ་བོད་རིག་པའི་མཁས་དབང་སྐུ་ཞབས་ཆལ་སི་རམ་བྷོ་གཡུང་དྲུང་ཚེ་དབང་།ལགས་དང་།ཉི་ཧོང་གི་བོད་རིག་པའི་མཁས་དབང་ན་ག་ནོ་ལགས་དང་།གཞན་ཡང་བོད་རིག་པའི་མཁས་དབང་རི་གར་དྲོ་ལགས་དང་།བོད་རིག་པའི་མཁས་པ་ལགས་དང་།བོད་རིག་པའི་མཁས་པ་མར་རི་ཏ་ལགས་དང་།བོད་རིག་པའི་མཁས་པ་ལགས་དང་།ཁྲི་བརྟན་ནོར་རྩེའི་དགེ་བཤེས་མཁས་དབང་དྲང་སྲོང་རྣམ་རྒྱལ་བཅས་ཀྱིས་ཉིན་གཉིས་ཀྱི་རིང་ལ་བོན་གྱི་སྐོར་ལ་བགྲོ་གླེང་གསུང་བཤད་གནང་ཡོད་པ་དང་།དེ་བཞིན་བགྲོ་གླེང་ཚོགས་ཐོག་ལ་རྒྱལ་ཕྱི་ནང་ཁག་གི་འཐུས་ཚབ་སྟེ།༧དཔལ་གཤེན་བསྟན་སྨན་རིའི་གླིང་གི་བླ་སྤྱིའི་འཐུས་ཚབ།བཤད་སྒྲུབ་འདུས་སྡེའི་ཚོགས་གཙོ།སྨན་རིའི་གྲྭ་ཚང་གི་གཉེར་པ།སྨན་རིའི་དཔེ་མཛོད་ལས་བྱེད།བཙུན་དགོན་རད་ཎ་སྨན་གླིང་གི་གཉེར་པ།གཡུང་དྲུང་བོན་གྱི་དྲ་རྒྱའི་གསར་འགོད་པ།རྫ་སྨོན་རྒྱལ་གཡུང་དྲུང་གླིང་གི་སྐུ་ཚབ།ཞུ་རུ་ཞིང་གཡུང་དྲུང་ཀུན་གྲགས་གླིང་གི་འཐུས་ཚབ།ཝ་ན་མཐོ་སློབ་གཡུང་དྲུང་བོན་གྱི་དགེ་རྒན་རྣམ་པ་དང་།གཡུང་དྲུང་བོན་གྱི་སྤྱི་འཐུས།བལ་ཡུལ་རྒྱལ་ཁོངས་སུ་གནས་པའི་བོན་གྱི་དགོན་སྡེ་ཁག་གི་དབུ་བླ་རྣམ་པ་དང་།འཕགས་ཡུལ་སྨན་རི་དང་བལ་པོའི་ཁྲི་བརྟན་ནོར་རྩེའི་དགེ་བཤེས་དང་སློབ་གཉེར་བ་ཁག་གཅིགདེ་བཞིན་ཧྥ་རན་སི་བོན་ཚོགས་ཀྱི་ཚོགས་གཙོ་དང་།ལིག་མིན་རྐྱ་བོན་ཚོགས་ཀྱི་སྐུ་ཚབ།འོམ་མོ་གླིང་བོན་ཚོགས་ཀྱི་བླ་མ།དེར་མཚུངས་ཨ་རི་དང་།ཡོ་རོབ།ཉི་ཧོང་།རྒྱ་དཀར་ནག་སོགས་འཛམ་གླིང་ཤར་ནུབ་ཀྱི་རྒྱལ་ཁབ་དུ་མ་ནས་ཕེབས་པའི་སློབ་གཉེར་བ་སྟོང་ཕྲག་ལྷག་འདུ་འཛོམས་གནང་ཡོད་པ་བཅས་ཀྱི་གནས་བསྡུས་ཙམ་མོ།།